Odense Adresse-Contoirs Efterretninger, 1839-08-01
Politisk Oversigt. Orienten. J den overvundne Hafis Paschals pragtfulde Telt skriver Jbrahim til Alexandrien: "Den 24 Juni 1839. Jdag angreb vi den tyrkiske Leir og i mindre end 4 Timer var hele Armeen adsplittet. Jeg er tilmode som et ungt Menneske paa 15 Aar. - Om selve Slaget haves følgende Details: den tyrkiske Armee havde en fast Stilling ved Nisib; Jbrahim, der af sin Fader havde Ordre til at angribe, vilde angribe den i Fronten. Soliman Bey (o: Oberst Selves) vidste imidlertid at tøile Jbrahims Utaalmodighed og Man besluttede at manøvrere saaledes, at Man kunde lokke den tyrkiske Hær ud af Forskandsningerne. Ægypterne gjorde derfor et fingeret Tilbagetog og Haf sendte strax en stærk Division Kavallerie efter dem. Dette Kavallerie stødte først paa et Korps Beduiner, der havde Ordre til at adsprede sig i Uorden, saasnart Tyrkerne nærmede sig. Nu satte hele den tyrkiske Armee sig i Bevægelse og forlod saavel sin faste Stilling som de to stærke Redouter, der vare opkastede af preussiske Officerer. For at lokke Tyrkerne endnu længere bort, fortsatte Jbrahim sit Tilbagetog to Miil, indtil han naaede et af Soliman forudbetegnet, særdeles gunstigt Terrain. Her gjorde den ægyptiske Hær pludselig en hurtig Vending og stod nu paa eengang i tætte Masser, læne op til to Høie, med Jnfanteriet i Centrum og Kavallerie og Artillerie paa begge Fløiene, lige overfor de bestyrtede Tyrker. Disse vilde udentvivl strax have flygtet, hvis ikke Seraskieren var ilet til og havde forhindret det. Men hans svære Artillerie var blevet tilbage; Ægypternes lette Kanoner, der lededes af europæiske Officerer, og understøttedes af hyppige Kavalleriecharger, bragte snart Uorden i Seraskierens Rækker, hvis Fløie desuden havde en altfor viid Udstrækning. Beduinerne, som først vare blevne adsplittede af Hafis, havde, dækkede af det ujævne Terrain, trukket sig hen til begge Sider af Veien og faldt i det afgjørende Øieblik Tyrkerne i Ryggen. Herved kom Seraskierens Hær i en ubeskrivelig Forvirring. Nogle af Soldaterne søgte atter at naae den forskandsede Leir Andre styrtede sig i Euphratfloden. Hele Leiren, Artilleriet og Bagagen faldt i Fiendens Hænder. Seraskieren, revet med i Strømmen, styrtede sig i Euphrat. Hans Hest var haardt saaret og blødte stærkt, i Midten af Strømmen svigtede Kræfterne Dyret og Hafis vilde være bleven opslugt af Bølgerne, hvis ikke en Albaneser, de svømmede ved Siden af ham, havde taget ham om Livet og bragt ham til Land. Den franske Consul i Alexandrier melder, at Man mellem den tyrkiske Generals Papirer har fundet de meest utvetydige Bviser for Engellands Jntriger. Saaledes fandt Man et fortroligt Brev fra Lord Ponsonby, hvori denne opmuntrer Hafiz til at angribe Mehemed Ali lod dette Brev læse høit og sagde derpaa; nu kjender jeg de Herrer Engellændere, for min Bomuld skulle de betale mig hvad den er værd; og mange Steenkul skulle de ikke brænde paa Landtungen." Den ægyptiske Hær er i 3 Kolonner rykket ind i Anatolien over Orfa, Aintab og Marasch, deels for at forfølge den slagne Fiende, deels for at adsplitte de der opstillede tyrkiske Reservetropper. 5000 tyrkiske Soldater ere gaaede over til Jbrahim. Da Efterretningen om denne Seier ankom til Alexandrien, befalede Mehemed, at der skulde af fyres Kanonsalver tre Dage i Træk. Medens Glæden saaledes hersker i Alexandrien, seer det mørkt ud i Constantinopel, den nye Sultan tiltræder sin Regjering uden Landhær og maaskee - uden Flaade uden fremmed Bistand vil Abdul Medschid neppe holde sig paa Thronen. Efterretningen om Hafis's Nederlag havde dog endnu ikke den 10de foraarsaget nogen Uroligheder i Hovedstaden; Chosrew og Halil udvikle den største Virksomhed, og den Førstnævnte nyder Abduls ubetingede Tiltro. J en Skrivelse til ham siger Sultanen: "jeg har af egen Tilskyndelse udvalgt og udnævnt dig til en Stor vizirs ophøiede Post og til med uindskrænkede Fuldmagteat repræsentere mig; alle Anliggender skal du lede." Den 12 Juli vilde Man vide i Hovedstaden, at den engelske Admiral Stopford havde standset Kapudan Pascha paa dennes Fart til Rhodus og havde tvunget ham tilat vende tilbage til Hovedstadens Beskyttelse. Er dette sandt, da er Kapudan Paschas Stilling i høieste Grad mislig, og der bliver vel ikke andet for ham at gjøre, end at flygte ombord paa et af de engelske Skibe.